
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 16
                                                           din 29 ianuarie 2019
privind restabilirea situației de Carte Funciară pentru imobilul de natură teren intravilan, situat în Municipiul Sighișoara, str. Viilor, în suprafață de 10.050 mp., înscris în CF nr. 58207 - CF vechi 
nr. 10475 (A+1) și CF nr. 58208 Sighișoara - CF vechi nr. 10475 (A+2)
Consiliul Local al Municipiului Sighişoara, întrunit în ședință ordinară, 


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1.548/18.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere contractul de concesiune nr. 100/6854/18.08.2003 încheiat între Consiliul Local Sighișoara, în calitate de concedent și S.C. Redivivus Prod Com S.R.L., în calitate de concesionar, având ca obiect terenul situat în Municipiul Sighișoara, str. Viilor, înscris în C.F. nr. 6709 sub nr. top. 3670 - 3672/2/1/1/1/1 și 3670 - 3672/2/1/1/1/2, în suprafață totală de 10.050 mp., având ca destinație „construirea unei unități de producție confecții metalice și valorificarea materialelor refolosibile”;


Având în vedere adresa nr. 16.153/XI/I/1/19.08.2008 prin care concedentul a adus la cunoștința concesionarului rezilierea contractului începând cu data de 01.09.2008, ca urmare a neîndeplinirii de către S.C. Redivivus Prod Com S.R.L. a obligațiilor asumate prin contractul de concesiune nr. 100/6854/18.08.2003 în ceea ce privește plata redevenței, obținerea autorizațiilor necesare investiției și realizarea construcțiilor în termenele specificate, în conformitate cu prevederile art. 17 lit. c) din contract; 


Având în vedere răspunsul Oficiului de Cadastru și Publicitate Imobiliară Mureș - Biroul de Cadastru și Publicitate Imobiliară Sighișoara la solicitarea nr. 25.529/XI/1/06.09.2018 depusă de Municipiul Sighișoara privind radierea dreptului de concesiune a S.C. Redivivus Prod Com S.R.L. din Cartea Funciară nr. 58207 - CF vechi nr. 10475 (A+1), răspuns prin care se solicită depunerea de către Municipiul Sighișoara a actului în baza căruia se susține rezilierea contractului de concesiune;


Ținând cont de prevederile exprese ale art. 17 lit. c) din contractul de concesiune nr. 100/6854/18.08.2003, încheiat între Consiliul Local Sighișoara, în calitate de concedent și S.C. Redivivus Prod Com S.R.L., în calitate de concesionar, cu referire la încetarea contractului prin reziliere de drept;


Ținând cont de faptul că, în prezent, urmare a dezmembrărilor, terenul înscris în C.F. nr. 6709 sub nr. top. 3670 - 3672/2/1/1/1/1 și 3670 - 3672/2/1/1/1/2 se regăsește înscris în două Cărți Funciare, și anume: C.F. nr. 58207 Sighișoara (nr. C.F. vechi: 10475 (A+1)), nr. cad. 482, nr. top. 3670-3672/2/1/1/1/1, având suprafața de 7.806 mp. și C.F. nr. 58208 Sighișoara (nr. C.F. vechi: 10475 (A+2)), nr. cad. 483, nr. top. 3670 - 3672/2/1/1/1/2, având suprafața de 2.244 mp.;

Având în vedere prevederile art. 871 alin. (3) din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere Normele metodologice de aplicare a Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 7/1996, Legea cadastrului şi a publicităţii imobiliare, republicată, cu modificările și completările ulterioare;
Având în vedere faptul că datorită existenței în prezent a înscrierii în Cărțile Funciare, la foaia de sarcini, a contractului de concesiune nr. 100/6854/18.08.2003, terenul care a făcut obiectul contractului de concesiune nu mai poate face obiectul unor alte acte de administrare/dispoziție și deci nu poate produce fructe civile, afectând astfel negativ bugetul local al Municipiului Sighișoara;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 1.547/18.01.2019, prin care se propune restabilirea situației de Carte Funciară pentru imobilul de natură teren intravilan, situat în Municipiul Sighișoara, str. Viilor, în suprafață de 10.050 mp., înscris în CF nr. 58207 - CF vechi nr. 10475 (A+1) și CF nr. 58208 Sighișoara - CF vechi nr. 10475 (A+2), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare, 

     H O T Ă R Ă Ş T E:
Art. 1. Se ia act și se constată faptul că, la data de 01.09.2008, contractul de concesiune nr. 100/6854/18.08.2003, încheiat între Consiliul Local Sighișoara, în calitate de concedent și S.C. Redivivus Prod Com S.R.L., în calitate de concesionar, având ca obiect terenul în suprafață totală de 10.050 mp., situat în Municipiul Sighișoara, str. Viilor, înscris în C.F. nr. 6709 sub nr. top. 3670-3672/2/1/1/1/1 și 3670 - 3672/2/1/1/1/2, actualmente înscris în C.F. nr. 58207 Sighișoara (nr. C.F. vechi: 10475 (A+1)), nr. cad. 482, nr. top. 3670 - 3672/2/1/1/1/1, cu suprafața de 7.806 mp. și C.F. nr. 58208 Sighișoara (nr. C.F. vechi: 10475 (A+2)), nr. cad. 483, nr. top. 3670 - 3672/2/1/1/1/2, cu suprafața de 2.244 mp., având ca destinație „construirea unei unități de producție confecții metalice și valorificarea materialelor refolosibile”, a încetat prin reziliere.

Art. 2. Date fiind prevederile articolului precedent se constată că se impune efectuarea procedurilor necesare pentru radierea sarcinii înscrise cu privire la acest imobil, în suprafață de 10.050 mp., din C.F. nr. 58207 Sighișoara (nr. C.F. vechi: 10475 (A+1)), nr. cad. 482, nr. top. 3670-3672/2/1/1/1/1 și C.F. nr. 58208 Sighișoara (nr. C.F. vechi: 10475 (A+2)), nr. cad. 483, nr. top. 3670-3672/2/1/1/1/2, cu privire la întabularea dreptului de concesiune, pe o perioadă de 49 ani, a contractului de concesiune nr. 100/6854/18.08.2003, încheiat între Consiliul Local Sighișoara, în calitate de concedent și S.C. Redivivus Prod Com S.R.L., în calitate de concesionar.
Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Public Cadastru și Agricultură din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură;
  1 ex. Biroul Juridic.
13 ex.
B.A. 

